Εβρίτικο κουρμπάνι: Αρνάκι στο ταψί με μπουκίτσες ψωμιού μουσκεμένες σε γάλα
Μια από τις πιο σύνθετες και καθαρά εθιμικές εβρίτικες συνταγές που μαγειρεύεται ανήμερα του Πάσχα ή στη γιορτή του Αγίου Γεωργίου.
2 κιλά αρνάκι από μπούτι, πλευρά και χεράκι, με το κόκαλο, σε μεγάλα κομμάτια, 100 γρ. βούτυρο αγελαδινό ή βουβαλίσιο, μαλακωμένο σε θερμοκρασία δωματίου, 4 φρέσκα κρεμμυδάκια, σε λεπτές ροδέλες, 1/2 μάτσο φρέσκος δυόσμος, ψιλοκομμένος, αλάτι, φρεσκοτριμμένο πιπέρι, 3-4 κουτ. σούπας ελαιόλαδο, 8 φρέσκα κρεμμυδάκια (και με το πράσινο μέρος), σε λεπτές ροδέλες, 1 μάτσο δυόσμος, ψιλοκομμένος, 1 κουτ. σούπας κοκκινοπίπερο γλυκό, 2 κιλά ψωμί προζυμένιο 2-3 ημερών, σε μικρά κυβάκια, 1 λίτρο φρέσκο γάλα πλήρες, χλιαρό, αλάτι, φρεσκοτριμμένο πιπέρι
Για το εβρίτικο κουρμπάνι ξεκινάμε και προθερμαίνουμε τον φούρνο στους 180-190°CΑλατοπιπερώνουμε το κρέας και το αλείφουμε με το μαλακωμένο βούτυρο.Το βάζουμε σε ταψί και σκορπίζουμε γύρω του τα κρεμμυδάκια και τον δυόσμο. Προσθέτουμε 2 νεροπότηρα νερό, σκεπάζουμε το ταψί με αλουμινόχαρτο και φουρνίζουμε. Ψήνουμε για περίπου 2 ώρες, μέχρι να μαλακώσει καλά το κρέας, ελέγχοντας τακτικά ώστε να προσθέτουμε επιπλέον νερό, ζεστό. Υπολογίζουμε ότι στο τέλος του ψησίματος πρέπει στο ταψί να υπάρχουν 2 εκ. υγρά (θα βγάλει και το αρνάκι το λίπος του).Σε μεγάλη κατσαρόλα ζεσταίνουμε το ελαιόλαδο σε μέτρια φωτιά και σοτάρουμε τα φρέσκα κρεμμυδάκια με τον δυόσμο και το κοκκινοπίπερο για 2-3 λεπτά.Ρίχνουμε το χλιαρό γάλα και ζεσταίνουμε, χωρίς να αφήσουμε το γάλα να κάψει και να αφρίσει.Αποσύρουμε από τη φωτιά και αφήνουμε το μείγμα να γίνει χλιαρό.Μόλις ψηθεί και το αρνάκι, ξεφουρνίζουμε (δεν σβήνουμε τον φούρνο) και με τρυπητή κουτάλα μεταφέρουμε το κρέας σε μια πιατέλα. Αδειάζουμε το νόστιμο ζουμί του ταψιού στην κατσαρόλα με το γάλα και ανακατεύουμε.Σε μια λεκάνη βάζουμε τα κυβάκια ψωμιού, αλάτι και φρεσκοτριμμένο πιπέρι. Αρχίζουμε να ρίχνουμε σταδιακά το μείγμα της κατσαρόλας, ανακατεύοντας με τα χέρια, μέχρι τα κυβάκια να βραχούν, αλλά να μην κολυμπάνε στο υγρό και μουλιάσουν, απλώς να νοτίσουν καλά (ίσως δεν χρειαστεί όλο το υγρό)Στο ταψί όπου ψήσαμε το αρνί απλώνουμε ομοιόμορφα το μείγμα ψωμιού. Φουρνίζουμε και ψήνουμε για 20-25 λεπτά, ανακατεύοντας μερικές φορές για να ροδίσουν ομοιόμορφα τα ψωμάκια και να μην κολλήσουν. Βγάζουμε το ταψί από τον φούρνο, προσθέτουμε το κρέας και ψήνουμε για άλλα 10 λεπτά.Σερβίρουμε αμέσως.
Αρνί,Βούτυρο,Κρεμμύδι,Πάσχα